
	SZOMBATHELY MEGYEI JOGÚ VÁROS
	POLGÁRMESTERE

Az előterjesztést megtárgyalta:

· a Közgyűlés valamennyi bizottsága

A rendelettervezetet és a határozati javaslatokat törvényességi szempontból megvizsgáltam:



	/: Dr. Károlyi Ákos :/
	jegyző



E L Ő T E R J E S Z T É S

Szombathely Megyei Jogú Város Önkormányzata Közgyűlésének
2026. szeptember 24-i ülésére

Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet II. számú módosításának megalkotására és a kapcsolódó döntések meghozatalára
							
I. A költségvetési rendelet II. számú módosítása tartalmazza a 2026. év I-VIII. havi időszakában bekövetkezett változásokat, úgymint a központi támogatásokból származó többletbevételeket, a támogatásértékű működési és felhalmozási bevételekből származó többletbevételeket, a működéshez és felhalmozáshoz kapcsolódó többletbevételeket, a polgármesteri rendelkezések alapján történt előirányzat átcsoportosításokat, az eddigi közgyűlési - bizottsági döntések végrehajtását, az intézmények által benyújtott saját hatáskörű előirányzat módosítási kérelmek végrehajtását. 
[bookmark: _Hlk197954067]
Jelen rendelet módosításban a forrás biztosítását igénylő tételek és a rendelkezésre álló szabad többlet források egyenlege + 62.713 eFt. Ezen összeg tartalékba helyezésére került sor, amely után jelenleg 143 millió Ft mozgástérrel rendelkezik önkormányzatunk. Fel kell hívnunk a Tisztelt Közgyűlés figyelmét, hogy fegyelmezett gazdálkodással további tartalékokat kell képeznünk az év hátralévő részében az alábbi indokok miatt:
· A 197/2026. (VI.18.) Kgy.számú határozatban foglaltak szerint a közlekedési infrastruktúra fejlesztésére a fedezet az M87-es úttal kapcsolatban a Magyar Állammal kötendő szerződésekben foglalt ingatlanértékesítésekből származó bevételek kerültek megjelölésre 300 millió Ft összegben. A bevétel teljesülése egyelőre bizonytalan.
· A 210/2026. (IIIV.31.) Kgy.sz. határozat és a 212-214 (IX.10.) Kgy.sz. határozatok végrehajtása érdekében az Olad Plató és további önkormányzati területek kiporzás elleni hatékony védekezése érdekében az úthálózat felületi zárásának fedezetére, valamint a védekezési költségek finanszírozására 1.606.296 eFt összegű bevételi előirányzat beemelésre került jelen rendelet módosításban. Egyelőre nem ismert a támogatás mértéke, a szükséges önerő összege jelentős terhet jelenthet a városnak.
· A Helyi iparűzési adóbevétel éves teljesüléséről szeptember végén, az előlegek befolyásának értékelése után fogunk pontosabb képet kapni, azonban várhatóan több száz millió Ft összegű bevétel kieséssel kalkulálhatunk az adózók 2025.évi bevallása és az eddig felmerült adóelőleg mérséklési kérelmek alapján.

II. Csatlakozás a Bursa Hungarica Felsőoktatási Önkormányzati Ösztöndíjrendszerhez 

A felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Korm. rendelet 18. §-a értelmében a helyi önkormányzatok évente csatlakozhatnak a Bursa Hungarica (a továbbiakban: Ösztöndíjrendszer), melynek feltételeit az Oktatási és Gyermekügyi Minisztérium (a továbbiakban: Minisztérium) határozza meg. Szombathely Megyei Jogú Város Önkormányzata (a továbbiakban: Önkormányzat) 2000. évtől kezdődően minden évben csatlakozott a pályázathoz. A 2027. évre vonatkozó pályázati kiírást a Minisztérium megjelentette, amelynek feltétele, hogy az Önkormányzat a csatlakozási szándékát 2026. szeptember 30. napjáig jelezze írásban a Minisztérium felé, és 2026. október 5. napjáig gondoskodjon a pályázat kiírásáról. 
Az Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. Az Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás, a vármegyei önkormányzatok által nyújtott támogatás és a felsőoktatási intézményi támogatás.
Az Ösztöndíjrendszer ebben az évben is a szociális helyzetük miatt rászoruló egyetemi és főiskolai hallgatókat („A” típusú), valamint felsőoktatási intézménybe jelentkezni kívánó fiatalokat („B” típusú) célozza meg. Az „A” típusú pályázat esetén az ösztöndíj időtartama 10 hónap, azaz két félév, a „B” típusú pályázat esetében hat egymást követő félév, félévenként legfeljebb 5 hónap. 
Az ösztöndíj elbírálására kizárólag szociális rászorultság alapján, a pályázó tanulmányi eredményétől függetlenül kerülhet sor. A rászorultság kritériumait az alábbiak szerint javasolt meghatározni: 

Szociálisan rászoruló az a pályázó, akinek a havi jövedelme, illetve a vele közös háztartásban élő személyek egy főre jutó jövedelme nem haladja meg a táblázatban foglalt – közös háztartásban élők száma alapján számított – összeget:
	Közös háztartásban élők száma
	1-2 fő
	3 fő -től

	
Jövedelemhatár Ft-ban

	
142.500, - Ft/fő
	
85.500, -Ft/fő



A kategóriánkénti százalékos jövedelemhatár 30 százalékkal magasabb, ha a pályázó: 
a./ árva vagy félárva, vagy
b./ gyermekét egyedül neveli, vagy
c./ fogyatékossággal élő.
A fenti feltételeknek megfelelő, azonos jövedelmi helyzetben lévő pályázók közül előnyt élvez az a pályázó:
· akinek a családjában az eltartottak száma három vagy annál több, vagy
· aki valamilyen krónikus betegségben szenved, rokkant, vagy családjában folyamatos ellátást igénylő beteg vagy rokkant személy van, vagy
· akinek eltartója/szülője álláskereső vagy öregségi nyugdíjban részesül, vagy
· aki gyermeket nevel, vagy
· aki lakóhelyén kívüli intézményben tanul, és nem részesül kollégiumi ellátásban.
A 2027. évben 5.000 Ft/fő/hónap összegű támogatással számol az Önkormányzat, amelyet a vármegyei önkormányzat kiegészíthet, míg a felsőoktatási intézmény az önkormányzati résznek megfelelő összeget (a 2026. évben maximum 5000 Ft/fő/hó volt) tesz hozzá az ösztöndíjhoz. 2026. évben az ösztöndíjrészre az Önkormányzat költségvetésében 2.000.000 Ft került elkülönítésre, javaslom, hogy 2027. évre is ekkora összeget biztosítson a Tisztelt Közgyűlés.

III. Javaslat városi pedagógiai asszisztens státusz áthelyezésére

A Szombathely Megyei Jogú Város Önkormányzata által fenntartott óvodákban 2020. nevelési évtől kerültek alkalmazásra városi pedagógiai asszisztensek annak érdekében, hogy a különleges bánásmódot igénylő gyermekek óvodai csoporton belüli ellátása biztosított legyen.
A pedagógiai asszisztensek foglalkoztatása „utazó” rendszerben történik, évente felülvizsgálatra kerül az alapján, hogy az állandó felügyeletet igénylő gyermekek száma alapján, mely óvodában indokolt a foglalkoztatásuk.
A Szombathelyi Maros Óvodába az idei nevelési évben 3 autista gyermek és 1 sajátos nevelési igényű gyermek jár. A sajátos nevelési igényű gyermekek „egyszemélyes” felügyeletet igényelnek, ellátásuk a jelenlegi pedagógiai asszisztensek számával nehezen oldható meg, ezért az Óvoda igazgatója az óvoda létszám-előirányzatát 1 fő városi pedagógiai asszisztens státusszal kéri 2026. október 1. napjától megemelni.
Az előzetesen elvégzett óvodai kapacitás felmérésének eredménye alapján a Szombathelyi Donászy Magda Óvodában foglalkoztatott 1 fő városi pedagógiai asszisztensnek a Szombathelyi Maros Óvodába történő áthelyezése megoldást jelentene az „egyszemélyes” felügyeletet igénylő gyermekek mindennapi tevékenységeinek biztonságos ellátásában.
Előzőek alapján javaslom, hogy a Szombathelyi Donászy Magda Óvoda városi pedagógiai asszisztens státusza 2026. október 1. napjától a Szombathelyi Maros Óvodába kerüljön áthelyezésre, ezáltal a Szombathelyi Maros Óvoda létszám-előirányzata 16 főre emelkedne, a Szombathelyi Donászy Magda Óvoda létszám-előirányzata pedig 23 főről 22 főre csökkenne.

IV. Javaslat a PPPA FuoriLuogo projekttel kapcsolatos döntések meghozatalára

Szombathely Megyei Jogú Város Önkormányzata pályázatot nyújtott be a PPPA – Pilot Projects and Preparatory Actions (Kísérleti Projektek és Előkészítő Intézkedések) felhívásra, a projekt pedig a FuoriLuogo – Taboo-Free trails & neighborhoods (FuoriLuogo – Tabumentes ösvények és környékek) nevet kapta.  A konzorciumi partnerek között szerepel a Településfejlesztési Szövetség Egyesület – TESZ (Magyarország) mint vezető partner, a FiloTabù ETS (Olaszország), az Associazione Europea Via Francigena – AEVF (Olaszország), az InnoHive (Görögország), Szombathely Megyei Jogú Város Önkormányzata (Magyarország), valamint Aigaleo Önkormányzata (Görögország). 

A projekt célja az európai távolsági gyalogutak és történelmi útvonalak fenntartható turizmusának fejlesztése, a földrajzi marginalizáció, valamint a kortárs társadalmi tabuk átalakítása a helyi gazdasági megtartóerő közvetlen motorjává, egy olyan intelligens társadalmi-gazdasági modell tesztelésével és validálásával, amely összekapcsolja a közösségi alapú kormányzást, a digitális geolokációs gamifikációt és a helyi értékmegőrzést. Szombathely Megyei Jogú Város Önkormányzata a projektben a Szent Márton-út, az ókori Savaria római öröksége, valamint a Savaria Történelmi Karnevál kapcsolatára építve vesz részt, célja pedig egy egész évben elérhető, digitálisan támogatott, közösségi gazdasági és turisztikai ökoszisztéma kialakítása. Nyertes pályázat esetében Szombathely Megyei Jogú Város Önkormányzata a Savaria Turizmus NKft. bevonásával, mint alvállalkozó, a Savaria Történelmi Karneválhoz kapcsolódóan tervezi megvalósítani a projekt által kitűzött célokat. 

A projekt teljes költségvetése 876 223 EUR, ebből Szombathely Megyei Jogú Város Önkormányzata költségvetése 103 255 EUR, a támogatási intenzitás 85%, így az önerő mértéke 15% azaz 15 488 EUR. 

A pályázat beadási határideje 2026. augusztus 26-a volt.

A jogalkotásról szóló 2010. évi CXXX. törvény (a továbbiakban: Jat.) 17. §-a értelmében a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A költségvetési rendelet módosításának tervezete esetében is elkészítettük a hatásvizsgálatot. A tervezet társadalmi, gazdasági és költségvetési hatásait a költségvetési rendelettervezethez fűzött indokolás tartalmazza.  Környezeti és egészségi következményekkel nem kell számolni. Az adminisztratív terhek nem nőnek.
A rendeletmódosítás megalkotásának szükségességét, a jogalkotás elmaradásának várható következményeit pedig az államháztartásról szóló 2011. évi CXCV. törvény (a továbbiakban: Áht.) és egyéb jogszabályi előírások szabályozzák. 
A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak. 
Az előzetes hatásvizsgálat eredményének mérlegelése alapján a rendeletmódosítás megalkotása a szabályozási cél eléréséhez feltétlenül szükséges.

Kérem a Tisztelt Közgyűlést, hogy a rendelet tervezetét megtárgyalni, a rendeletet megalkotni, és a határozati javaslatokat elfogadni szíveskedjék.

Szombathely, 2026. szeptember „      ”
                                                                                                                                                                                                                                         
                                                                       

                                     /: Dr. Nemény András :/


I.

HATÁROZATI JAVASLAT
 …./2026.(IX.24.) Kgy. számú határozat

1. Szombathely Megyei Jogú Város Közgyűlése egyetért azzal, hogy az Önkormányzat 2027. évben is csatlakozzon a hátrányos helyzetű felsőoktatási hallgatók, illetőleg felsőoktatási tanulmányokat kezdeni kívánó fiatalok támogatására létrehozott Ösztöndíjrendszerhez.

2. A Közgyűlés felhatalmazza a polgármestert a csatlakozásról szóló nyilatkozat aláírására.

3. A Közgyűlés egyetért azzal, hogy a kiírásra kerülő pályázatban a jövedelemhatár:
· 1-2 fős háztartás esetén 142.500, - Ft/fő, 
· 3 vagy több fős háztartás 85.500, -Ft/fő
összegben kerüljön meghatározásra azzal, hogy a kategóriánkénti jövedelemhatár 30 százalékkal magasabb, ha a pályázó árva vagy félárva, vagy gyermekét egyedül neveli, vagy fogyatékossággal élő.

      A fenti feltételeknek megfelelő, azonos jövedelmi helyzetben lévő pályázók közül előnyt élvez az a pályázó:
· akinek a családjában az eltartottak száma három vagy annál több, vagy
· aki valamilyen krónikus betegségben szenved, rokkant, vagy családjában folyamatos ellátást igénylő beteg vagy rokkant személy van, vagy
· akinek eltartója/szülője álláskereső vagy öregségi nyugdíjban részesül, vagy
· aki gyermeket nevel, vagy
· aki lakóhelyén kívüli intézményben tanul, és nem részesül kollégiumi ellátásban.

4. A Közgyűlés felkéri a polgármestert, hogy gondoskodjon a pályázatnak az elfogadott feltételekkel történő kiírásáról és annak helyben szokásos módon történő megjelentetéséről. 

5. A Közgyűlés felkéri a polgármestert és a jegyzőt, hogy a pályázaton való részvételhez szükséges pályázati önrészt, az 5.000 Ft/fő/hónap összeget, mindösszesen 2.000.000,- Ft-ot az önkormányzat 2027. évi költségvetésében szerepeltessék.

Felelősök:	Dr. Nemény András, polgármester 
		Dr. László Győző, alpolgármester
		Dr. Károlyi Ákos, jegyző 
		/A végrehajtás előkészítéséért:
		Vinczéné Dr. Menyhárt Mária, az Egészségügyi és Közszolgálati Osztály vezetője, 
Stéger Gábor a Közgazdasági és Adó Osztály vezetője/

Határidő: 	2026. szeptember 30. /1. 2. és 3. pont vonatkozásában/
		2026. október 5. /4. pont vonatkozásában/
		2027. évi költségvetés elfogadása /5. pont vonatkozásában/ 













II.

HATÁROZATI JAVASLAT
…………/2026. (IX.24.) Kgy. számú határozat


Szombathely Megyei Jogú Város Közgyűlése egyetért azzal, hogy a Szombathelyi Donászy Magda Óvoda városi pedagógiai asszisztens státusza 2026. október 1. napjától a Szombathelyi Maros Óvodába kerüljön áthelyezésre, így a Szombathelyi Donászy Magda Óvoda létszám-előirányzatát 23 fő helyett 22 főben állapítja meg, a Szombathelyi Maros Óvoda létszám-előirányzata pedig 15 főről 16 főre változik.

Felelős:              Dr. Nemény András polgármester
		Dr. László Győző alpolgármester
		Dr. Horváth Attila alpolgármester
		Dr. Károlyi Ákos jegyző
		/a végrehajtás előkészítéséért: 
		Vinczéné Dr. Menyhárt Mária, az Egészségügyi és Közszolgálati Osztály vezetője
		Stéger Gábor, a Közgazdasági és Adó Osztály vezetője
		Sebestyénné Pethő Andrea, a Szombathelyi Köznevelési GAMESZ igazgatója/

Határidő:	2026. szeptember 30.


III.
                                                                 HATÁROZATI JAVASLAT
.…/2026. (IX.24.) Kgy. sz. határozat


Szombathely Megyei Jogú Város Közgyűlése utólagosan egyetért a PPPA FuoriLuogo projekt beadásával, egyúttal felkéri a polgármestert nyertes pályázat esetében a szükséges dokumentumok aláírására és a 15 %-os mértékű, azaz 15 488 EUR önerő biztosítására.


Felelős:	Dr. Nemény András polgármester
            	Dr. Horváth Attila alpolgármester
            	Dr. Károlyi Ákos jegyző
              /A végrehajtás előkészítéséért: 
               dr. Gyuráczné dr. Speier Anikó, a Városüzemeltetési és Városfejlesztési Osztály vezetője
	Stéger Gábor, a Közgazdasági és Adó Osztály vezetője/

Határidő: azonnal


	……….	……….	……….	……….	……….	……….	……….	……….
	Irodav.	Osztályv.	Jogi ov.	Aljegyző	Alpm. 1	Alpm. 2	Alpm. 3	PM Kabinet-
												főnök

      S ZOMBATHELY  M EGYEI  J OGÚ  V ÁROS     P OLGÁRMESTERE     Az előterjesztést megtárgyalta:     -   a Közgyűlés valamennyi bizottsága     A  rendelettervezetet  és a  határozati javaslat o ka t   törvényességi  szempontból megvizsgáltam:           /: Dr. Károlyi Ákos :/     jegyző         ……….   ……….   ……….   ……….   ……….   ……….   ……….   ……….     Irodav.   Osztályv.   Jogi ov.   Aljegyző   Alpm. 1   Alpm. 2   Alpm. 3   PM Kabinet -                           főnök   E L Ő T E R J E S Z T É S     Szombathely Megyei Jogú Város Önkormányzata Közgyűlésének   202 6 .  szeptember  2 4 - i ülésére     Javaslat Szombathely Megyei Jogú Város Önkormányzata 202 6 . évi költségvetéséről szóló  3 /202 6 . ( II.27. )  önkormányzati rendelet  I I. számú módosításának megalkotására   és a kapcsolódó döntések meghozatalára                   I.  A költségvetési rendelet  I I . számú módosítása   tartalmazza a 202 6 . év I - VIII . havi időszakában bekövetkezett  változásokat, úgymint a központi támogatások ból származó többletbevételeket , a támogatásértékű működési  és  felhalmozási  bevételekből származó többletbevételek et , a működéshez   és felhalmozáshoz  kapcsolódó  többletbevételek et ,  a  polgármesteri rendelkezések alapján történt előirányzat átcsoportosítások at , az eddigi  közgyűlési  -   bizottsági döntések végrehajtás át , az intézmények által benyújtott saját hatáskörű előirányzat módosítási  kérelmek  végrehajtását.      Jelen rendelet módosításban a forrás biztosítását igénylő tételek és a rendelkezésre álló szabad többlet források  egyenlege +  62.713   eFt. Ezen összeg tartalékba helyezésére került sor, amely után jelenleg 1 43   millió Ft mozgástérrel  rendelkezik önkormányzatunk. Fel kell hívnunk a Tisztelt Közgyűlés figyelmét, hogy fegyelmezett gazdálkodással  további tartalékokat kell képeznünk az év hátralévő részében az alábbi indokok miatt:      A 197/2026. (VI.18.) Kgy.számú   határozatban  foglaltak szerint a közlekedési infrastruktúra fejlesztésére a  fedezet az M87 - es úttal kapcsolatban a Magyar Állammal kötendő szerződésekben foglalt  ingatlanértékesítésekből származó bevételek kerültek megjelölésre 300 millió Ft összegben. A bevétel  tel j esülése egyelőre bizonytalan.      A 210/2026. (IIIV.31.) Kgy.sz. határozat és a 212 - 214 (IX.10.) Kgy.sz. határozatok végrehajtása érdekében az  Olad Plató és további önkormányzati területek kiporzás elleni hatékony védekezése érdekében az úthálózat  felületi zárásának fedezetére, valamint a  védekezési költségek finanszírozására 1.606.296 eFt összegű bevételi  előirányzat beemelésre került jelen rendelet módosításban. Egyelőre nem ismert a támogatás mértéke,  a  szükséges önerő összege jelentős terhet jelenthet a városnak.      A H elyi iparűzési adóbevétel éves teljesüléséről szeptember végén, az előlegek befolyásának értékelése után  fogunk pontosabb képet kapni, azonban várhatóan több száz millió Ft összegű bevétel kieséssel kalkulálhatunk  az adózók 2025.évi bevallása és az eddig f elmerült adóelőleg mérséklési kérelmek alapján.    

